armvectores/hy_wikipedia_2023 huggingface dataset:
Գետիկի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Գետիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 20 հուշարձան (13 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Վակե (գյուղ)

Անվան այլ կիրառումների համար տե՛ս՝ Վակե (այլ կիրառումներ)Բակե (վրաց.՝ ვაკე) գյուղ Վրացական Հանրապետության Կախեթի մարզ երկրամասի Գագրայի մունիցիպալիտետում։ Ըստ 2002 թվականի մարդահամարի տվյալների, գյուղի բնակչությունը կազմում է 221 մարդ։ Գյուղի ամենաբարձր կետը 420 մետր է


== Ծանոթագրություններ ==
Կոստա Ռիկայի վարչական բաժանում

Կոստա Ռիկայի վարչական բաժանում, համաձայն Կոստա Ռիկայի սահմանադրության 168-րդ հոդվածի` երկիրը բաժանված է 7 նահանգների, որոնք իրենց հերթին բաժանվում են 81 կանտոնների, որոնք ղեկավարվում են կանտոնների բնակչության կողմից ընտրվող քաղաքագլուխների կողմից, իսկ կանտոնները բաժանվում են շրջանների։


== Պատմություն ==

Կոստա Ռիկայի գերբը բաղկացած է յոթ աստղերից, որոնք խորհրդանշում են երկիրը կազմող յոթ նահանգները։ 
Կոստա Ռիկայի անկախության հռչակումից և 1848 թվականի նոյեմբերի 30-ին Սահմանադրության ընդունումից հետո, 1848 թվականի դեկտեմբերի 7-ին հրապարակվեց № 36 օրենքը,  որտեղ առաջին անգամ ի հայտ եկան այնպիսի տարածքային սուբյեկտներ, ինչպիսիք են նահանգները, կանտոնները և օկրուգները։ Այդ օրենքի համաձայն` երկրի տարածքը բաժանված էր հինգ գավառների։  

Սան-Խոսե, մեկ կանտոնով և տաս օկրուգով
Ալախուելա, երկու կանտոնով և ութ օկրուգով
Կարտագո, երկու կանտոնով և տասներեք օկրուգով
Էրեդիա, մեկ կանտոնով և յոթ օկրուգով
Գուանակաստե, չորս կանտոնով և ութ օկրուգովՏարածքները, որոնք նախկինում պատկանում էին ներկայիս Պունտարենաս նահանգին, կարգավիճակով  համարվում էին կոմարկաներ։ 1858 թվականի սեպտեմբերի 17-ի № 10 օրենքով այդ տարածքներին տրվեց նահանգների կարգավիճակ։ 1870 թվականի  հունիսի 6-ի № 27 հրամանագրով Կարտագո նահանգի Լիմոն կոմարկայի  արևելյան հողերն առանձնացվեցին։ Սակայն տեղական ինքնավարության պատշաճ կարգավիճակ չուներ մինչև 1902 թվականը, երբ  օգոստոսի 1-ի  № 59 օրենքով ձևավորվեց յոթերորդ նահանգը` Լիմոնը։
1848 թվականից մինչև 1980 թվականը կանտոնների քանակը երկրում ավելացել է` 10-ից հասնելով 81-ի։ Ձևավորված վերջին կանտոնը` Գուսիմոն էր։ Օկրուգների քանակը և կազմը Կոստա Ռիկայի ողջ պատմության ընթացքում անընդհատ փոփոխվել են։ Օրինակ 2000 թվականի մարդահամարի ժամանակ օկրուգների քանակը եղել է 463, իսկ 2012 թվականի դրությամբ գոյություն ունեին 470 շրջաններ։


== Դասակարգում ==
Յուրաքանչյուր սուբյեկտ ուներ իր յուրահատուկ հիերարխիկ համարը, գավառները նշվում են մեկ թվով, կանտոնները` երեք (որտեղ առաջին թիվը գավառի կոդն է), օկրուգները` հինգ (որտեղ առաջին երեքը կանտոնի կոդն է)։ Ստացված հնգանիշ համարը օգտագործվում է Կոստա Ռիկայի փոստային ծառայության կողմից որպես փոստային ինդեքս։


== Ծանոթագրություններ ==
Աբդուս Սալամ

Մուհամադ Աբդուս Սալամ (ուրդու՝ عبد السلام‎, անգլ.՝ Abdus Salam) (հունվարի 29, 1926(1926-01-29)[…], Ջանգ, Faisalabad Division, Փանջաբ, Բրիտանական Հնդկաստան, Բրիտանական կայսրություն - նոյեմբերի 21, 1996(1996-11-21)[…], Օքսֆորդ, Միացյալ Թագավորություն), պակիստանցի ֆիզիկոս։


== Կյանք և գիտական գործունեություն ==
Ավարտել է Քեմբրիջի համալսարանը (1951)։ 1951-1954 թվականներին՝ Լահորի քոլեջի պրոֆեսոր, 1954-1956 թվականներին՝ Քեմբրիջի համալսարանի դասախոս, 1957 թվականից՝ Լոնդոնի համալսարանի պրոֆեսոր։ 1964 թվականից Տեսական ֆիզիկայի միջազգային կենտրոնի (Տրիեստ) տնօրենն էր։
Պակիստանի նախագահի խորհրդական գիտության հարցերով (1961), ՄԱԿ-ի գիտության և տեխնիկայի Կոնսուլտատիվ կոմիտեի անդամ (1963-1971), նախագահ (1971-1975)։
Աշխատանքները վերաբերում են քվանտային էլեկտրադինամիկային և տարրական մասնիկների տեսությանը։ Ուսումնասիրել է վերանորմավորման խնդիրները։ Սալամն առաջինն է ցույց տվել վերանորմավորման ենթարկվող տեսությունների կառուցման ուղիները։ Մշակել է թույլ և էլեկտրամագնիսական փոխազդեցությունների միասնական տեսություն։
Զբաղվել է նաև սիմետրիայի տեսությամբ և տարրական մասնիկների քվարկային մոդելով։ Լոնդոնի թագավորական ընկերության անդամ (1959)։ ԽՍՀՄ ԳԱ արտասահմանյան անդամ (1971)։


== Մրցանակներ և պարգևներ ==
Նոբելյան մրցանակ (1979 թվական, Վայնբերգի և Գլեշոուի հետ։
Ռոբերտ Օպենհեյմերի հիշատակի մրցանակ (1971 թվական)


== Ծանոթագրություններ ==
Նովոջերելիևսկայա

Նովոջերելիևսկայա (ռուս.՝ Новоджерелиевская), ստանիցա Ռուսաստանի Դաշնության Կրասնոդարի երկրամասի Բրյուխովեցկայայի շրջանի կազմում։
Բնակչությունը 2002 թվականին գրանցված տվյալներով կազմում էր 5297 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6789) Միլկեյ

(6789) Միլկեյ (անգլ.՝ Milkey), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 4-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,338011 ա. մ., առավելագույնը մոտենում է 2,0095 ա. մ. հեռավորության վրա և հեռանում 2,6665 ա. մ.։ Արեգակի շուրջ մեկ ամբողջական պտույտ է կատարում 1305,77 երկրային օրվա ընթացքում, իր ուղեծրով շարժվելով միջինում 0,275698 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6789) Միլկեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տոռեսիլիա սոբրե Ալեսանկո

Տոռեսիլիա սոբրե Ալեսանկո (իսպ.՝ Torrecilla sobre Alesanco), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 4,36 կմ2 տարածք։ Բնակչությունը կազմում է 44 մարդ (2010 թվականի տվյալներով)։ Գտնվում է պրովինցիայի վարչական կենտրոնից 37 կմ հեռավորության վրա։
Չուպրիկովո

Չուպրիկովո (ռուս.՝ Чуприково), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալկառաս

Ալկառաս (կատ.՝ Alcarràs, բասկ.՝ Alcarras),մունիցիպալիտետ Իսպանիայում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Սեգրիա շրջանի կազմի մեջ։ Տարածքը կազմում է 114,82կմ2։ Բնակչությունը 8029 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Pàgina oficial de l'Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Աբդալջիկ

Աբդալջիկ, գյուղ Արևմտյան Հայաստանում, Աշկալայի շրջանում, Աշկալա գյուղաքաղաքից 6.5 կմ արևելք՝ Արևմտյան Եփրատի գետակներից մեկի ափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Արևելյան Վեյ

Արևելյան Վեյ (東魏 —Դուն Վեյ), 534-550 թվականներին գոյություն ունեցող պետություն Հյուսիսային Չինաստանի տարածքում՝ Նան-բեյ-չաոյի ժամանակաշրջանում։ 
Արևելյան Վեյի կայրսրությունն առաջացել է 534 թվականին Հյուսիսային Չինաստանի Հյուսիսային Վեյ թագավորության փլուզումից հետո։ Այդ ժամանակ ներքին անկարգությունների արդյունքում հյուսիսում իշխող Յուան (Տոբա) կայսերական ընտանիքը կորցրել էր իշխանությունը, որը գտնվում էր հրամանատար Գաո Հուանի (高歡) ձեռքում։ Սյաո Ու-Դի կայսրը ներկայացավ նրա դեմ, բայց ոչնչացվեց և ստիպված եղավ փախչել Գուանչժուն, որն այդ ժամանակ դարձել էր Արևմտյան Վեյ կայսրության կենտրոնը։ Նույն տարում Գաո Հուանը Արևելյան Վեյի թագավորության գահ բարձրացրեց Յուան տոհմի իշխաններից մեկին՝ Յուան Շանջյանին, որը կայսր Սյաո Ցզին-դին (孝靜帝) էր՝ Արևելյան Վեյի առաջին և միակ կայսրը։ Այնուամենայնիվ նա ոչ մի իրական իշխանություն չուներ։ Մի քանի արշավանքներ էին ծրագրված Արևմտյան Վեյի դեմ՝ նպատակ ունենալով վերամիավորել Հյուսիսային Վեյի կայսրությունը, բայց նպատակը չիրականացավ։ 
547 թվականին Գաո Հուանը մահացավ։ Նրա որդիներ Գաո Չենը (高澄) և Գաո Յանը (高洋) պահպանեցին կայսրի վրա վերահսկողությունը, բայց 550 թվականին Գաո Յանը հեռացավ Սյաո Ցզին-դի կայսեր մոտից, իրեն հռչակեց կայսր և հիմնադրեց նոր Ցի կայսրություն (պատմության մեջ հայտնի որպես Հյուսիսային Ցի)։


== Բուդդայական արվեստը ==
Արևելյան Վեյի բուդդայական արվեստը արտահայտում էր Գանդհարայի և Կենտրոնական Ասիայի հունա-բուդդիստական ազդեցության համադրությունը (ներկայացված է հունական ոճի ծաղկեպսակների գործվածքների մեջ) չինական գեղարվեստական ​​ավանդույթներ հետ։


== Արևելյան Վեյի կայսրը ==


== Ծանոթագրություններ ==
Բասենևիլ

Բասենևիլ (ֆր.՝ Basseneville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2010 թվականի դրությամբ կազմում է 260 մարդ, բնակչության խտությունը` 24.55 մարդ/կմ²։ Բնակավայրը զբաղեցնում է 10.59 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 18 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 178 աշխատունակ (15-64 տարեկան) բնակիչ, որոնցից ակտիվ էին 125-ը, իսկ ոչ ակտիվները` 53։ Ակտիվության ցուցանիշը կազմում է 70,2 %։ 125 աշխատունակ մարդկանցից աշխատել է 114 անձ (61 տղամարդ և 53 կին)։ Գործազուրկ են եղել 11 անձ (7 տղամարդ և 4 կին)։ 53 անաշխատունակներից 14-ը եղել են աշակերտներ կամ ուսանողներ, 18-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էդվարդ Դոյզի

Էդվարդ Ադելբերդ Դոյզի, (նոյեմբերի 13, 1893(1893-11-13)[…], Hume, Էդգար շրջան, Իլինոյս, ԱՄՆ - հոկտեմբերի 23, 1986(1986-10-23)[…], Սենթ Լուիս, Միսսուրի, ԱՄՆ), ամերիկացի կենսաքիմիկ։ 1943 թվականին արժանացել է Նոբելյան մրցանակի՝ Հենրիկ Դամի հետ վիտամին K-ն հայտնաբերելու համար։ K վիտամինն իր անունը ստացել է կոագուլյացիա բառից։


== Կենսագրություն ==
Դոյզին ծնվել է Հյումում՝ Իլինոյսում, 1893 թվականի նոյեմբերի 13-ին։ Բակալավրի աստիճան ստացել է 1914 թվականին, մագիստրոսինը՝ 1916 թվականին Իլինոյսի համալսարանում՝ Ուրբանա Շամպեյնում։ 1920 թվականին պաշտպանել է դոկտորական ատենախոսություն Հարվարդի համալսարանում։
1919 թվականին ընդունվել է աշխատանքի Վաշինգտոնի համալսարանի (Սենտ Լուիսում) կենսաքիմիայի ֆակուլտետում և հենց այստեղ էլ ստացել դոցենտի աստիճան։ 1923 թվականին Էդվարդ Դոյզին որպես պրոֆեսոր և կենսաքիմիայի ամբիոնի նախագահ աշխատել է Սենտ Լուիսի համալսարանում։ Նա այդ ամբիոնի պրոֆեսորն ու վարիչն էր մինչև 1965 թվականին թոշակի անցնելը։ Հետագայում ամբիոնն անվանափոխվել է և այժմ կոչվում է Է.Ա. Դոյզիի անվան կենսաքիմիայի և մոլեկուլային կենսաբանության ամբիոն։
1940 թվականին որպես բժիշկ դասախոսել է Չիկագոյի համալսարանում։
1930 թվականին Դոյզին մրցակցության մեջ է եղել Ադոլֆ Բուտենանդի հետ էստրոնի հայտնաբերման ժամանակ։ Նրանք միմյանցից անկախ հայտնաբերել են նյութը, բայց միայն Բուտենանդն է արժանացել Նոբելյան մրցանակի։


== Ծանոթագրություններ ==


== Գրականություն ==
Zetterström Rolf (June 2006)։ «H. C. P. Dam (1895–1976) and E. A. Doisy (1893–1986): the discovery of antihaemorrhagic vitamin and its impact on neonatal health»։ Acta Paediatr. (Norway) 95 (6): 642–4։ ISSN 0803-5253։ PMID 16754542։ doi:10.1080/08035250600719739 
Fitch C D (May 1988)։ «In memoriam: Edward A. Doisy, Ph. D»։ J. Clin. Endocrinol. Metab. (UNITED STATES) 66 (5): 1094–5։ ISSN 0021-972X։ PMID 3283162 


== Արտաքին հղումներ ==
St. Louis University Department of Biochemistry and Molecular Biology
Յուլդիբաևո (գյուղ, Զիանչուրինսկի շրջան)

Անվան այլ կիրառումների համար տե՛ս՝ ՅուլդիբաևոՅուլդիբաևո (ռուս.՝ Юлдыбаево, բաշկիրերեն՝ Юлдыбай), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 181 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արձագանք (վեպ)

Արձագանքը (անգլ.՝ The Echo, 1997) բրիտանացի մրցանակակիր քրեագիր, արձակագիր, գրող Մինետե Ուոլթերսի հինգերորդ քրեական վեպը է։ Ինչպես իր բոլոր գրքերում, «Արձագանքը» գրքի կերպարները ևս չեն հանդիպում նրա մյուս ստեղծագործություններում։ Ի սկզբանե հրապարակված լինելով անգլերեն` «Արձագանքը» թարգմանվել է ևս ինը լեզվով, ինչպես նաև տպագրվել է և որպես ձայնային գիրք ձայնագրվել անգլերենով և գերմաներենով։


== Բովանդակություն ==
Երբ Բիլլի Բլեք անունով անօթևան մի մարդ սովամահ է լինում բարձրաշխարհիկ տիկին Ամանդա Փոուելի ավտոտնակում, լրագրող Մայքլ Դիքոնին ուղարկում են ուսումնասիրելու այս պատմությունը։ Դիքոնը փորփրում է Բիլլի Բլեյքի և Ամանդա Փաուելի անցյալը, փորձելով հասկանալ, թե ով է Բիլլի Բլեքը, կարո՞ղ էր արդյոք նա լինել Ամանդայի նախկինում անհետացած ամուսինը, ինչո՞ւ է նա որոշել սովամահ լինել կնոջ ավտոտնակում։ Ի վերջո, ինչո՞ւ է Ամանդան այդքան հետաքրքրվում Բիլլի Բլեքով և ինչո՞ւ է վճարում նրա հուղարկավորության համար։ Հետաքննության ճանապարհին Դիքոնը բախվում է Բիլլիի, ինչպես նաև` իր սեփական անցյալից եկող մի շարք տարօրինակ կերպարների հետ։


== Գլխավոր կերպարներ ==
Ամանդա Փոուել
Մայքլ Դիքոն
Բիլլի Բլեք


== Հեռուստատեսային ադապտացիա ==
1998 թվականին այս պատմությունը մշակվել է BBC հեռուստաընկերության համար։ Կլայվ Օուենը խաղացել է Մայքլ Դիքոնի, իսկ Ջոելի Ռիչարդսոնը` Ամանդայի դերը։ Շոուն հեռարձակվել է մեկ եթերաշրջան։


== Արտաքին հղումներ ==
More about The Echo on Walters' website Archived 2015-10-07 at the Wayback Machine.
The Echo(անգլ.) ֆիլմը Internet Movie Database կայքում


== Ծանոթագրություններ ==
Խաբուր

Խաբուր, գետ Թուրքիայում և Սիրիայում, Եփրատի ձախ վտակը։ Երկարությունը 486 կմ է, ջրհավաք ավազանը՛ 33150 կմ²։ Սկիզբ է առնում Դարադահի հարավային լանջից, 1789 մ բարձրությունից։ Հոսում է ոչ խոր, 2 կմ լայնությամբ հովտով, Բուսեյրա գյուղի մոտ միանում Եփրատին։ Ունի խառը սնում։ Հորդանում է փետրվար-մարտին։ Տարեկան միջին ծախսը 64 մ³/վրկ է, տարեկան հոսքը՝ 2, 02 միլիարդ մ³։ Օգտագործվում է ոռոգման համար։
Շուկշենգա

Շուկշենգա (ռուս.՝ Шукшеньга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 238 կմ հեռավորության վրա։ Գետի երկարությունը 23 կմ է։ Ակունքը գտնվում է ճահճոտ անտառներում, Տոտմից 33 կմ արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008725
Հիդրոլոգիական ուսումնասիրությունների կոդը - 103000872
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բարտոլոմեո Քրիստոֆորի

Բարտոլոմեո Քրիստոֆորի ( իտալերեն՝ Bartolomeo Cristofori; մայիսի 4, 1655(1655-05-04), Պադովա, Վենետիկի հանրապետություն - հունվարի 27, 1731(1731-01-27), Ֆլորենցիա), իտալացի վարպետ գործիքավորող։ 
Համարվում է դաշնամուրի ստեղծողը։


== Կենսագրություն ==

Քրիստոֆորին մեծ համբավ ձեռք բերեց որպես կլավորդի և սպինետի պատրաստման վարպետ։ Մինչև 1690 թվականը աշխատել է Պադուայում, այնուհետև Ֆլորենցիայում, արքայազն Ֆերդինանդո Մեդիչիի արքունիքում, 1716 թվականից նա դարձել է դուքս Մեդիչի Կոզիմո III-ի երաժշտական  գործիքների
հավաքածուի համադրող։ 1700 թվականից ոչ ուշ նա հնարել է գործիք հարվածային տեխնիկայով, որը անվանել է «gravicembalo col piano e forte» «խոշոր կլավեսին, որն ունի լուռ ու բարձր ձայն»։ Քրիստոֆորի նորամուծության նկարագրությունը հրատարակվել է 1711 թվականին Շպիոնե Մաֆֆեի «Giornale dei litterati d’Italia»-ում։ Օրգանների գերմանացի վարպետ Ի. Գ. Զիլբերման 1726 թվականին կատարելագործել է Քրիստոֆորի դաշնամուրի մեխանիկան, որի շնորհիվ նա ավելի լայն գործնական կիրառություն է ստացել։
Վարպետը մահացել է 1731 թվականի հունվարի 27-ին։ Քանի որ նա չուներ իր  ընտանիքը, նա իր ողջ ունեցվածքը կտակել է իր հովանավորներին։ Այսօրվա օրոք պահպանվել է նրա պատրաստած 3 դաշնամուր։


== Ծանոթագրություններ ==


== Արտաքին հղումներ ==
The Metropolitan Museum's web page on its 1720 Cristofori piano
A page about the early piano, including an image of the 1722 Cristofori instrument in Rome.
Web page of the Museo Nazionale degli Strumenti Musicali in Rome (no image, but information for visitors)
The Leipzig Musikinstrumenten-Museum's entry on its 1726 Cristofori piano.
Website of Tony Chinnery, harpsichord maker. Hear an original and a replica Cristofori.
O'Brien, Grant (2003) "Bartolomeo Cristofori/Giovanni Ferrini as restorers and re-builders. A 'Neapolitan' connection in two Italian harpsichords in Britain." Online at Claviantica.com.
Website of Kerstin Schwarz, piano and harpsichord maker. Animus-cristofori.com
Puliti, Leto (1874) "Della vita del Serenissimo Ferdinando dei Medici Granprincipe di Toscana e della origine del pianoforte" ("On the life of His Serene Highness Ferdinando de Medici, Grand Prince of Tuscany, and on the origin of the pianoforte," Atti dell'Accademia del R. Istituto musicale di Firenze 12:92–240.
Wraight, Denzil "A Florentine Piano c.1730 for Early Piano Music", online at Denzilwraight.com.
A320-ի ավիավթար Սան Պաուլոյում

A320-ի ավիավթար Սան Պաուլոյում, ավիավթար, որը տեղի է ունեցել 2007 թվականի հուլիսի 18-ին։ Վայրէջք կատարելիս Airbus A320-233 օդանավը դուրս է գալիս թռիչքուղուց և վթարի է ենթարկվում։ Օդանավը պատկանում էր TAM Airlines ավիաընկերությանը։ Մարդատար ինքնաթիռը իրականացնում էր չվերթ Պորտու Ալեգրիից դեպի Սան Պաուլո։ Վթարի հետևանքով զոհվում է 199 մարդ։


== Ինքնաթիռ ==
Airbus A320-233 (գրանցման համար PR-MBK) օդանավը արտադրվել է 1998 թվականին։ Առաջին չվերթը իրականացվել է նույն թվականի փետրվարի 13-ին։ 2007 թվականի հունվարի 1-ին օդանավը գնում է TAM Airlines ավիաընկերությունը և ստանում է գրանցման համար՝ PR-MBK։ Օդանավը ուներ երկու շարժիչ՝ International Aero Engines V2527-A5 արտադրության։ Մինչ վթարի տեղի ունենալը օդանավը իրականացրել է 9300 չվերթ և օդում անցկացրել է ավելի քան 20000 ժամ։


== Անձնակազմի անդամներ ==
Ինքնաթիռի առաջին հրամանատար - 53 ամյա Էնրիկե Ստեֆանինի Դի Սակկո (պորտ.՝ Henrique Stefanini Di Sacco)։ Շատ փորձառու օդաչու էր, աշխատել է TAM Airlines ավիաընկերությունում 32 տարի։ Օդում անցկացրել է ավելի քան 13654 ժամ, որից 2236 ժամ եղել է Airbus A320 օդանավում։
Ինքնաթիռի երկրորդ հրամանատար - 54 ամյա Կլեյբեր Լիմա (պորտ.՝ Kleyber Lima)։ Շատ փորձառու օդաչու էր, աշխատել է TAM Airlines ավիաընկերությունում 33 տարի։ Օդում անցկացրել է ավելի քան 14760 ժամ, որից 237 ժամ եղել է Airbus A320 օդանավում։


== Աղետ ==

Չվերթ JJ3054 թռչել է Պորտու Ալեգրի օդանավակայանից ժամը 7:16 BRST (20:56 UTC)։ Ժամը 18:50 BRST (21:50 UTC) ինքնաթիռը փորձում է վայրէջք կատարել Սան Պաուլոյի օդանավակայանում։ Վայրէջք կատարելուց հետո օդաչուն չի կարողանում արգելակել ժամանակին, այնուհետև ինքնաթիռը դուրս է գալիս թռիչքուղուց։ 170 կմ/ժ արագությամբ ինքնաթիռը դուրս է գալիս թռիչքուղուց և բախվում է ճանապարհային կառույցի։ Վթարը արձանագրվել է տեսախցիկների կողմից, որոնք գտնվում էին օդանավակայանից մի քանի մետր հեռավորության վրա։ Վթարի հետևանքով զոհվում է 199 մարդ։ Բրազիլիայում հայտարարվում է եռօրյա սուգ. В Бразилии был объявлен 3-дневный траур։


== Տես նաև ==
Ավիավթար Իլ-62 Լյուքսեմբուրգում
Ավիավթար A310 Իրկուտսկում


== Ծանոթագրություններ ==


== Արտաքին հղումներ ==
CENIPA
Final Report (Archive Archived 2016-01-21 at the Wayback Machine.)
Final Report (պորտուգալերեն) (Archive Archived 2016-01-21 at the Wayback Machine.)
TAM Airlines
Մայքլ Ջեքսոնի ուրվականները

Ուրվականները (անգլ.՝ Scary Celebration) Մայքլ Ջեքսոնի կարճ ֆիլմն է, որը միաժամանակ հանդիսանում է աշխարհի ամենաերկար տեսահոլովակը։ Այն թողարկվել է 1993 թվականին VHS ֆորմատով։ Ֆիլմում հնչում է 3 երգ, դրանք բոլորն էլ Մայքլ Ջեքսոնի HIStory և Blood on the Dance Floor ալբոմներից են։ Ֆիլմը պատմում է Մաեստրոի մասին, որը ունի գերբնական ուժ, ով աքսորված է քաղաքից՝ քաղաքապետի հրամանով։ Ֆիլմը պարունակում է մի քանի պար Մայքլի կատարմամբ։


== Ֆիլմում հնչող երգերը ==
"2 Bad (film version)" - HIStory ալբոմից
"Addam's Groove (film version)" - HIStory ալբոմից
"Ghosts" - Blood on the Dance Floor  ալբոմից
"Is It Scary (film version)" - Blood on the Dance Floor  ալբոմից


== Արտաքին հղումներ ==
Michael Jackson Scary Celebration movie information and screenshots Archived 2006-10-23 at the Wayback Machine.
Scary Party


== Պարգևներ և հաղորդագրություններ ==
Ֆիլմը առաջին անգամ ցուցադրվելու է մեծ էկրանին Կաննի կինոփառատոնում ։
2002 թվականին գրանցվել է Գինեսի ռեկորդների գրքում, որպես ամենաերկար երաժշտական տեսահոլովակը պատմության մեջ ։
Հեռուստատեսային ցուցադրումի համար տեսահոլովակը  մոնտաժվել է և նրա տևողությունը դարձել է 3 րոպե 57 վրկ, որի մեջ միայն օգտագործվում է «Ghosts» ստեղծագործությունը։


== Ծանոթագրություններ ==
Աերոդինամիկ տաքացում

Աերոդինամիկ տաքացում, մեծ արագությամբ շարժվող մարմնի մակերևույթի տաքացումը, երբ այն շրջհոսվում է օդով (կամ ընդհանրապես գազով)։ Տաքացման ջերմաստիճանը հատկապես բարձր է գազի կամ մարմնի գերձայնային արագությամբ շարժվելու, ինչպես նաև հարվածային ալիքի առկայության դեպքում։


== Հատկություններ ==
Մարմնի յուրաքանչյուր կետի ջերմաստիճանը կախված է ջերմային հոսքերի հսւշվեկշռից։ Երբ մարմնի մակերևույթից ջերմությունը չի հեռացվում, նրա ջերմաստիճանը զգալիորեն գերազանցում է նյութերի մեծամասնության համար թույլատրելի ջերմաստիճանի (300 °C-1000 °C) արժեքը, որի հետևանքով տվյալ նյութը հալվում է։


=== Մակերևույթի ամենաուժեղ տաքացում ===
Մակերևույթի ամենաուժեղ տաքացումը կատարվում է մարմնի առաջամասում, որը քայքայվում է, եթե անհրաժեշտ չափով չի հովացվում։ Տեսակարար ջերմային հոսքը կողային մակերևույթի վրա բավականաչափ փոքր է, բայց մակերեսի մեծության հետևանքով նրա հովացումը կապված է մեծ դժվարությունների հետ։
Մարմնի առանձին մասերը տաքացումից պաշտպանելու համար կիրառվում են ջերմակայուն նյութեր, ջերմամեկուսացում, ներքին և արտաքին հովացում։ Նույն նպատակին կարելի է հասնել թռիչքի օպտիմալ ռեժիմ ընտրելով։


== Կիրառում ==
Կիրառվում է նաև մարմնի մակերևույթի հիդրոդինամիկ պաշտպանություն՝ պաշտպանական շերտ կազմող գազը մակերևույթով փոխանցելու միջոցով։ Արհեստական արբանյակների, տիեզերական ապարատների և տիեզերանավերի վերադարձն ապահովելու համար աերոդինամիկ տաքացման հաշվարկը կատարվում է հիմնականում 40-50 կմ բարձրությունների համար (նոսրացած օդի պայմաններում)։ Ավելի մեծ բարձրություններում աերոդինամիկ տաքացման դերը նվազում է, և 200 կմ-ից բարձր թռիչքի դեպքում նրա առաջացրած ջերմային հոսքը, Արեգակի ճառագայթային հոսքի համեմատությամբ, դառնում է աննշան։
Բիչևա

Բիչևա (ուկրաիներեն՝ Бичева), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Բիչևա գյուղում բնակվում էր 681 մարդ։ Բնակավայրը զբաղեցնում է 23884 կմ² տարածք։ Բնակչության խտությունը կազմում էր 28,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերին Կամզաս

Վերին Կամզաս (ռուս.՝ Верхний Камзас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 478 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ստարոնադեժդինո

Ստարոնադեժդինո (ռուս.՝ Старонадеждино, բաշկիրերեն՝ Иҫке Надеждин), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 543 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուբունտու ծրագրաշարերի կենտրոն

Ուբունտու ծրագրաշարերի կենտրոն (Ubuntu Software Center), ծրագրաշարեր բեռնելու և տեղադրելու համար նախատեսված համակարգչային ծրագիր Ուբունտու օպերացիոն համակարգում։ Առաջին անգամ ներկայացվել է Ուբունտու 9.10 տարբերակում և երկարատև ժամկետում նպատակ ունի փոխարինել ներկայում գործածվող բոլոր մյուս ծրագրերին (ինչպես Սինապտիկը)։


== Պատմական ակնարկ ==
Առաջին տարբերակը թողարկվել է 2009 թ․ օգոստոսի 21-ին՝ Ubuntu Software Store անվան ներքո։ Հաջորդ տարբերակը՝ 2.0-ն թողարկվել է 2010 թ․ ապրիլի 29-ին՝ որպես Ուբունտու 12.04-ի մաս։


== Արտաքին հղումներ ==
Օնլայն տարբերակ (անգլերեն)
Նկարագրություն ուբունտու-վիքիում (անգլերեն)
Քեթի (գյուղ)

Քեթի (նախկին անվանումը` Մեծ Քեթի),
գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից մոտ 4 կմ հյուսիս, արևելքից Ուխտի սար և հյուսիսից Պոլոզսար լեռնաշղթաների մեջ փռված գոգավորությունում։ Քեթի գյուղը գտնվում է Երևան-Գյումրի-Վրաստան միջպետական ավտոճանապարհի վրա, Երևանից 135 կմ հեռավորության վրա։
Գյուղը հիմնադրվել է 1829 թ.-ին։ Մեծ Քեթին վերանվանվել է Քեթի 1946 թվականի ապրիլի 26-ին։


== Բնակչություն ==
Ըստ ՀՀ 2011 թ. մարդահամարի արդյունքների` Քեթիի մշտական բնակչությունը կազմել է 993, առկա բնակչությունը` 821 մարդ։ Հիմնադրման պահից մինչ օրս բնակիչները հայեր են, որոնց նախնիների մի մասը 1828-1829 թթ. գաղթել է Կարսի Ղզըլչախչախ գյուղից, Մուշի և Բասենի գյուղերից։
Քեթիի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչության հիմնական զբաղմունքը անասնապահությունն ու հողագործությունն է՝ ցորենի, գարու, առվույտի, կարտոֆիլի, կաղամբի, բանջարաբոստանային կուլտուրաների և մրգերի արտադրությունը։


== Պատմամշակութային կառույցներ ==
Մ.թ.ա. III-II հազարամյակների կիկլոպյան ամրոցի, դամբարանադաշտերի և բնակատեղիների, V-XIX դարերի և XII-XX դարերի եկեղեցիների և մատուռների հետքերը, VII-XX դարերի և XIX-XX դարերի գերեզմանոցները վկայում են գյուղի՝ որպես բնակատեղի, հազարամյա պատմության մասին։ Պեղումների ժամանակ հայտնաբերվել են հնագիտական բարձրարժեք դրածոներ։
Գյուղից 2 կմ հյուսիս-արևմուտք “Քարոտ հողեր” հանդամասում հայտնաբերվել է դամբարանադաշտ։ Այստեղ է գտնվում մ.թ.ա. X-IV դարերի “Զորանոց” ամրոցը։


== Տես նաև ==
Քեթիի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Տարածաշրջանի քարտեզ
Շիրակի մարզպետարանի կայք
Կոմունիստ (այլ կիրառումներ)

Կոմունիստ, կարող է վերաբերել,

Կոմունիստ, ՌԽՖՍՀ ազգությունների գործերի ժողովրդական «Կոմունիստ» (Բաքու) թերթի գլխագիրը
Կոմունիստ, տեսական-քաղաքական հանդես։
Կոմունիստ, հանրապետական թերթ։
Կոմունիստ, օրաթերթ։
My Oasis (երգ, Սեմ Սմիթ)

«My Oasis» (անգլ. թարգմանաբար՝ «Իմ օազիս»), բրիտանացի երգիչ Սեմ Սմիթի և նիգերիացի երգիչ և երգերի հեղինակ Բուրնա Բոյի համատեղ երգը։ Թողարկվել է Capitol Records լեյբլի միջոցով՝ 2020 թվականի հուլիսի 30֊ին, այն Սմիթի «Love Goes» (2020) ալբոմի գլխավոր սինգլն է։ Երգը գրվել է Ջիմի Նեյփսի, Սեմ Սմիթի և Դամինի Օգուլուի կողմից։


== Երգի մասին ==
Երգը առաջին անգամ լսվել է BBC Radio 1 ռադիոյի Էնի Մեքի շոուի ընթացքում։ Խոսելով երգի մասին՝ Սեմ Սմիթը ասել է․ «Երգը այս շրջանում իմ էմոցիաների արտահայտումն է։ Ես Բուրնա Բոյի երկրպագուն եմ արդեն մի քանի տարի և շատ երջանիկ եմ ունենալ երգ՝ նրա մասնակցությամբ»։


== Անձնակազմ ==
Ցանկը բերված է Tidal֊ից.
Իլյա Սալմանզադե - պրոդյուսեր, կատարող, ստեղնաար, հարվածային գործիքներ, ծրագրավորող, վոկալային պրոդյուսեր
Ջիմի Նեյփս - պրոդյուսեր, կոմպոզիտոր, երգի բառերի հեղինակ, կատարող, բաս կիթառ, ծրագրավորող, սինթեզ
Բուրնա Բոյ - կոմպոզիտոր, բառերի հեղինակ, կատարող, վոկալ
Սեմ Սմիթ - կոմպոզիտոր, բառերի հեղինակ, կատարող, վոկալ
Բեն Ջոնս - ակուստիկ կիթառ, կատարող, էլեկտրո կիթառ
Դարեն Հիլիս - ձայնագրություն
Ռենդի Մերիլ - ինժեներ, ստուդիայի անձնակազմ
Սթիվ Ֆիցմաուրիս - միքսեր, ստուդիայի անձնակազմ


== Չարթեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
«My Oasis» ՅուԹյուբում
Ուելսի ազգային վալլիական թատրոն

Ուելսի ազգային անգլիական թատրոնի համար տես` Ուելսի ազգային թատրոնՈւելսի ազգային վալլիական թատրոնն (վալլիերեն՝ Theatr Genedlaethol Cymru) Ուելսի վալլիալեզու ազգային թատրոնն է։ Այն հիմնադրվել է 2003 թվականին Քարմարթենում։ Դրա անգլալեզու կրկնորդն է Ուելսի ազգային անգլական թատրոնը, որը հիմնադրվել է 2009 թվականին Քարդիֆում։ Երկու թատրոններն համատեղ ստեղծում են դրամայի ազգային հարթակ Ուելսում։
Ուելսի ազգային վալլիական թատրոնը փորձ է անում ուրվագծել տարբերվող ինքնություն վալլիերեն դրամայի համար, միաժամանակ բաց դարձնելով այն արտաքին լեզվական և դրամատիկական ազդեցությունների համար։


== Գեղարվեստական ղեկավարներ ==
Քեվին Ռոբերթս (2003-2010)
Արվել Գրիֆիթ (2011-)


== Բեմադրություններ ==
2003 թվականից սկսած թատրոնում բեմադրվել են 20-ից ավելի ներկայացումեր, դրանց մեջ գերակշռում են վալլիացի գրողների, հատկապես Սոնդերս Լյուիսի ստեղծագործությունների հիման վրա բեմադրված ներկայացումները, որոնցից են «Ուղղակի ինչպես ես և դու», «Անգլիայի թագավորի դուստրը», «Մանգաղի ստվերը», «Եսթեր», «Ծեր ապստամբը», «Խուլի դուռը», «Հիսու՜ս», «Կաթսան», «Խնամակալը» և «Խոստումի երկիրը» երկերը։


=== 2003 ===
Ուղղակի ինչպես ես և դու


=== 2004 ===
Ռոմեո և Ջուլիետ
Այդուամենայնիվ ոչ Ջոն Գվիլը...
Ուղղակի ինչպես ես և դու


=== 2005 ===
Տունն ավազից
Արևի պարը
Ծեր ապստամբը
Փոթորկի ապարանքը


=== 2006 ===
Թարմացում
Բեքեթին սպասելիս
Եսթեր
Արևի պարը (հյուրախաղեր)
Դոմինո


=== 2007 ===
Մանգաղի ստվերը
Թանկագին պարոն Բասթլ
Խուլի դուռը


=== 2008 ===
Կաթսան
Անգլիայի թագավորի դուստրը
Հիսու՜ս


=== 2009 ===
Լուսինն այս գիշեր շատ զգայուն է
Բերնարդա Ալբայի տունը
Բոբին ու Սամին... և այլ մարդիկ


=== 2010 ===
Խոստումի երկիրը
Խնամակալը
Երկու.Մեկ.Մեկ.Զրո
Գնացքով


=== 2011 ===
Գարնան զարթոնք


=== 2012 ===
Փողի ծարավ
Փոթորիկը


=== 2013 ===
Էյլինի պարտքը
Կամուրջը
Սըր Գարի հողը
Ժողով
Ծաղիկ
Բլոդյուվեդը
Ցանցում
Երկու աշխարհների միջև
Հող


=== 2014 ===
Շատ խորը ջուր
Սուրհանդակը


=== 2015 ===
Երբ աշխարհը փոքր էր
150


=== 2016 ===
Բախում
Հոգիների պարը
Տիկին Ռեյնոլդսը և փոքր Կենան


== Ծանոթագրություններ ==
Ռուսլան Սաղաբալյան

Ռուսլան Փարնավազի Սաղաբալյան (հունվարի 15, 1951(1951-01-15), Գրոզնի, ՌԽՖՍՀ, ԽՍՀՄ), հայ արձակագիր, դրամատուրգ, լրագրող։


== Կենսագրություն ==
Ռուսլան Սաղաբալյանը ծնվել է Ռուսաստանի Գրոզնի քաղաքում։ 1956 թվականին ընտանիքով տեղափոխվել է Երևան, սովորել է Երևանի թիվ 58 ռուսական դպրոցում։ 1968 թվականին ընդունվել է Երևանի պետական համալսարանի բանասիրական ֆակուլտետի ռուսաց լեզվի և գրականության բաժինը։ 1975-1982 թվականներին աշխատել է «Լիտերատուրնայա Արմենիա» ամսագրում, սկզբում եղել է լիտոհամագործակցող, այնուհետև լրագրության և հրատարակչության բաժնի պետ։ 1982 թվականից անցել է երկամյա [[Սցենարիստների և ռեժիսորների բարձրագույն դասընթացներ}} ԽՍՀՄ Պետկինոյում (սցենարի բաժին, Վալերի Ֆրիդի արվեստանոց)։ 1984 թվականին վերադարձել է Երևան, զբաղվել լրագրողական, ստեղծագործական գործունեությամբ։
1990-1992 թվականներին խմբագրել է ռուսալեզու, կանանց նվիրված «Առագաստ» թերթը։ 1992 թվականին տեղափոխվել է Մոսկվա, ստեղծել «Կոմիլֆո» և «Առանձնատուն 16» ալմանախները։ Եղել է «Роман-таблоид»-ի գլխավոր խմբագիրը, «Столичный север»-ի գլխավոր խմբագրի տեղակալը։ 2000-ականներին դասավանդել է Մոսկվայի հումանիտար համալսարանում։ Սյունակագիր է եղել «Вечерняя Москва», «Ноев ковчег» թերթերում, տպագրվել է «Московская правда», «Ступени оракула» թերթերում, «Ровесник», «Плейбой», «Если», «Мир ТВ и кино» ամսագրերում։ Ֆանտաստիկ պատմվածքների առաջին ժողովածուն՝ «Հորիզոնից այն կողմ» (1983), լույս է տեսել հայերեն, երկրորդ ժողովածուն՝ ռուսերեն, 1990 թվականին՝ «Самый красивый в мире динозавр»: 1996 թվականին «Սագառուս» ծածկանունով Մոսկվայում լույս է տեսել «Космический Декамерон» վեպը, որը էրոտիկ ֆանտաստիկայի ժանրի առաջին ստեղծագործություններից է։ 2004 թվականին իսկական ազգանունով հրատարակել է հինգերորդ՝ «Тень отца Гамлета» գիրքը, 2011 թվականին վեցերորդը՝ «В поисках Эдема»: Հեղինակել է մուլտֆիլմեր, կարճամետրաժ և վավերագրական ֆիլմեր։


== Երկեր ==
За горизонтом. («Հորիզոնից այն կողմ») (1983)
Моя машина времени. (չի տպագրվել)
Самый красивый в мире динозавр - Ереван: Фантаст. рассказы /Предисл. К.Симоняна; Худож. А. Андраникян, Аревик, 1990. - 106 с.,ил. ISBN 5-8077-0206-9
Космический декамерон. (1996) ISBN 5-85269-020-1
Тень отца Гамлета. Издательство: АСТ, Транзиткнига (2004) ISBN 5-17-016147-6, 5-9578-0058-9
В поисках Эдема (2011)
Троянский Конюх. (книга не издана)


=== Առցանց ===
Հորիզոնից այն կողմ


== Մուլտֆիլմեր ==
«Охота на зайца», 1984
«И каждый вечер», 1986
«Изобретение», 1989
«Фантомагия», 1996


== Ֆիլմեր ==
Վավերագրական ֆիլմեր
«Валентин Подпомогов», 1987
«Далекая пристань», 1989
Խաղարկային ֆիլմեր
«Глазами клоунов» (նկարահանումները դադարեցվել են)
«Снайпер» (նկարահանումները դադարեցվել են)


== Ծանոթագրություններ ==


== Արտաքին հղումներ ==
Պաշտոնական կայքը Archived 2013-05-23 at the Wayback Machine.
Ի պաշտպանություն ագռավի
Հարցազրույց «Ноев Ковчег» կայքում Archived 2016-03-04 at the Wayback Machine.
ՀՀ Գիտությունների ազգային ակադեմիայի hիմնարար գիտական գրադարան
Wait for U

Wait for U, ամերիկացի ռեփեր Ֆյուչերի երգը, որը ձայնագրվել է կանադացի ռեփեր Դրեյքի և նիգերիացի երգչուհի Tems-ի մասնակցությամբ։ 2022 թվականի մայիսի 3-ին այն ուղարկվել է ռադիո որպես Fucher-ի «I Never Liked You» ալբոմի երկրորդ սինգլ։ «Wait for U»-ում օգտագործվում է սեմփլTems-ի  «For Broken Ears» դեբյուտային մինի-ալբոմից «Higher» երգից։ Future-ը, Drake-ը և Tems-ը երգը գրել են սինգլի պրոդյուսերներ FnZ-ի ու ATL Jacob-ի և Օդդիոյի հետ միասին։ Թեմսը և Օդդիոն եղել են «Higher» երգի հեղինակները, որից վերցվել է Ֆյուչերի սինգլի սեմփլը։ «Wait for U» երգը R&B ոճի երգ է, որը քնարականորեն քննարկում է պատահական ռոմանտիկ կապի բացասակա կողմը։ Երգը զբաղեցրել է  ամերիկյան Billboard Hot 100 սինգլների հիթ-շքերթի առաջին հորիզոնականը՝ դառնալով Ֆյուչերի կարիերայի երկրորդ, Դրեյքի 10-րդ և Tems-ի առաջին չարթփոփերը։


== Արձագանքներ ==
Exclaim-ից Մայքլ Դի Ջենարոն կարծում է, որ «Wait for U»-ն «Դրեյքի հետ Ֆյուչերի հնչեղ երգերից մեկն է ձայնագրման տեսանկյունից»՝ «նուրբ պահերով, որոնք հիշեցնում են փոփ աստղի կիրքը, որը Ֆյուչերը ունեցել է Ռիհաննայի և Սիարայի հետ աշխատելիս»։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Իվասկի

Իվասկի (էստ․՝ Ivaski), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 65 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հիլդա Սյոլին

Հիլդա Սյոլին (շվեդերեն՝ Hilda Sjölin, հուլիսի 28, 1835(1835-07-28), Մալմյո - հունիսի 7, 1915(1915-06-07), Hørby Parish, Frederikshavn Municipality, Հյուսիսային Դանիա տարածաշրջան, Դանիա), շվեդ լուսանկարիչ, երկրում առաջին հայտնի պրոֆեսիոնալ կին լուսանկարիչներից մեկը։


== Կենսագրություն ==
Սյոլինը մեծացել է Մալմյոում։ 1860 թվականի մայիսի 24-ին նա Մալմյոում հայտնի է դարձել ապակու, մոմի և թղթի վրա լուսանկարներ անելով, իսկ 1861 թվականի փետրվարից Վեստերգատանում բացեցել է իր սեփական ստուդիան այն տանը, որտեղ նա մեծացել է։
Հիլդա Սյոլինը շուտով դարձել է քաղաքի մյուս լուսանկարիչ Սի. Էմ. Թիլբերգի «իրավասու մրցակիցը»։ Նա հայտնի է իրեղել բացիկների և դիմանկարայինների լուսանկարներով, 1864 թվականից աշխատել է որպես քաղաքային տեսարանների լուսանկարիչ։ Նա առաջին լուսանկարիչն է, որ ստեղծել է Մալմյոյի ստերեոգրաֆիկ պատկերները։ 1870 թվականից հետո ակտիվ գործունեություն չի ծավալել։ 1884 թվականին հեռացել է Մալմյայից և 1910 թվականին իր չամուսնացած քրոջ հետ տեղափոխվել Հյորբի։
Հիլդա Սյոլինը պատկանում է Շվեդիայի կին պրոֆեսիոնալ ռահվիրա լուսանկարիչների սերնդին Բրիտա Սոֆիա Հեսելիուսից հետո. Նույն ժամանակ. Հիլդայի ակտիվ գործունեության շրջանում Ստոկհոլմում ակտիվ գործունեություն է ծավալել Հեդվիգ Սյոդերստրյոմը (1857), Ուփսալայում՝ Էմմա Շենսոնը, Էրբրոյում՝ Վիլհելմինա Լեգերհոլմը (1862)։ 1860-ականների ընթացքում Շվեդիայում գործում  էին առնվազն 15 կին լուսանկարիչներ, որոնցից երեքը՝ Ռոզալի Սյոմանը, Կարոլին ֆոն Կնորորինգը և Բերտա Վալերիուսը իրենց գործի վարպետն էին։


== Աղբյուրներ ==
Carin Österberg (in Swedish): Svenska kvinnor: föregångare, nyskapare (Swedish women; predecessors, pioneers) Lund: Signum 1990. (91-87896-03-6)
https://web.archive.org/web/20090607043137/http://malmomuseer.se/thumbnails.php?album=26
Värmland förr och nu 1984. Karlstad framför kameran. Bromander, Carl Wilhelm: Från dagerrotypi till kamerakonst. Ett yrkes åttioårshistoria i Karlstad.
Dahlman, Eva: Kvinnliga pionjärer, osynliga i fotohistorien
Նունե Պողոսյան

Նունե Էդուարդի Պողոսյան (մայիսի 21, 1964(1964-05-21), Երևան, Հայկական ԽՍՀ, ԽՍՀՄ), հայ կիթառահար, մանկավարժ, պրոֆեսոր (2017)։ Կիթառահար, կոմպոզիտոր, մանկավարժ Էդուարդ Բադալյանի դուստրը, Ռուսաստանի Ազգերի պետական թատրոնի երաժշտական ղեկավար և դիրիժոր Արմեն Պողոսյանի կինը։


== Կենսագրություն ==
Նունե Պողոսյանը ծնվել է 1964 թվականի մայիսի 21-ին Երևանում։ 1976 թվականին ավարտել է Պյոտր Չայկովսկու անվան երաժշտական դպրոցի ջութակի բաժինը (դասատու՝ Ի. Մելիքյան), 1981 թվականին՝ Ձայնի պահպանման վոկալ-երգչախմբային մասնագիտական դպրոցը (էքստեռն), 1984 թվականին՝ «Հայհամերգի» էստրադային քոլեջը (դասատու՝ Ս. Պետրոսյան), իսկ 1985 թվականին՝ Ռ. Մելիքյանի անվան երաժշտական ուսումնարանը (դասատու՝ Է. Բադալյան)։ 1999 թվականին ավարտել է Երևանի պետական կոնսերվատորիայի կամերային երգեցողության (էքստեռն, Մարգարիտ Հարությունյանի դասարան), 2003 թվականին՝ կիթառի (էքստեռն) բաժինները։ 
Եղել է «Հայհամերգի» մենակատար։ Դասավանդել է (կիթառ) Երևանի Անուշավան Տեր-Ղևոնդյանի անվան, Սայաթ-Նովայի անվան երաժշտական դպրոցներում, 1999 թվականից՝ Երևանի պետական կոնսերվատորիայում (2012 թվականից՝ դոցենտ), 2003 թվականից՝ ՀՊՄՀ-ում։ 1996 թվականին Պյոտր Չայկովսկու անվան երաժշտական դպրոցում բացել է կիթառի դասարան։ 
«Հայ լար» կիթառահարների եռյակի հիմնադիր-գեղարվեստական ղեկավարն է։ 
Հեղինակել է դասական կիթառի դասավանդման ձեռնարկ (2014), «Դասական կիթառ» (2015), «Կիթառի և կիթառի կատարողական արվեստի պատմություն» (2017) դասագրքեր։ Կիթառի համար գրել է թեմա և վարիացիաներ, 6 էտյուդ, 9 պիես, 5 անսամբլային ստեղծագործություն, կատարել 14 մշակում (նաև անսամբլային)։ Երկացանկում ընդգրկված են Յ. Ս. Բախի, Լ. Վայսի, Ֆ. Սոռի, Ի. Ալբենիսի, Ա. Լաուրոյի, Է. Վիլլա-Լոբոսի, Ա. Մ. Իվանով-Կրամսկոյի և ուրիշների գործերից։
Սյուալ

Սյուալ, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Այնթապ ավանից հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ուրան (այլ կիրառումներ)

Ուրան (դիցաբանություն) (հին հունարեն՝ Οὐρανός - երկինք) - հունական պանթեոնի աստված
Ուրան (մոլորակ) - Արեգակնային համակարգի մոլորակ
Ուրան (տարր) - ակտինոիդների ընտանիքի քիմիական տարր
Ուրան-238  - ուրան ռադիոակտիվ քիմիական տարրի բնության մեջ ամենատարածված ռադիոակտիվ իզոտոպ
Ուրան (երաժշտական գործիք) - երաժշտական ​​փողային գործիք
Ուրան (ֆիլմ) (ֆր.՝ Uranus) - ֆրանսիական ֆիլմ, 1990 թվական։ Ռեժիսոր՝ Կլոդ Բերի
«Ուրան» օպերացիա - սովետական զորքերի Ստալինգրադյան ռազմավարական հարձակողական օպերացիայի կոդային անվանումը Երկրորդ համաշխարհային պատերազմի ժամանակ (19 նոյեմբեր 1942 - 2 փետրվար 1943)
Ուրան (ցեղախումբ) - ցեղախումբ բաշկիրների ազգում
Ծխախոտ (բույս)

Անվան այլ կիրառումների համար տե՛ս՝ Ծխախոտ (այլ կիրառումներ)
Ծխախոտ (Nicotiana, այլ կերպ՝ ծխատունկ, ծխենի), մորմազգիների ընտանիքի խոտանման բույսերի ցեղ։ Տարածված են ծխախոտի 60-ից ավելի տեսակ։ Մշակության մեջ հայտնի են 2-ը՝ գլանակային (Nicotiana Tabacum) և մախորկա (Nicotiana Rustica)։
Ծխախոտահումքն օգտագործվում է ծխախոտային արտադրանքի, ինչպես նաև նիկոտին, կիտրոնաթթու և խնձորաթթու ստանալու համար։ Ծխախոտի պատրաստուկներն օգտագործվում են գյուղատնտեսական մշակաբույսերի վնասատուների դեմ։
Ծխախոտը Հայաստան է բերվել 17-րդ դարի վերջին։


== Բույսի նկարագիր ==
Ծխախոտի արմատային համակարգը հզոր է, առանցքային։ Ցողունը կանգուն է, կլորավուն, վերին մասում՝ ճյուղավորվող, բարձրությունը՝ 120-150 սմ։ Տերևները հերթադիր են, ամբողջաեզր, կլորավուն, ձվաձև, էլիպսաձև, նշտարաձև և այլն։ Ծաղկաբույլը գնդաձև, վահանաձև, փռված, հակադարձ բրգաձև հուրան է, ծաղիկը՝ երկսեռ, վարդագույն կամ կարմիր։ Պտուղը բազմասերմ, երկբուն, ձվաձև տուփիկ է։ Սերմերը մանր են, հարթ, մուգ շագանակագույն։


===== Ծխախոտի հատկությունները =====
Ծխախոտը ջերմասեր բույս է, աճում է տաք, խոնավ և անձրևոտ վայրերում։ Տերևները համապատասխան մշակումից հետո օգտագործվում են գլանակներ, սիգար, սիգարետներ, ծխամորճի համար թելավոր (կտրտված) ծխախոտ պատրաստելու համար։ Տերևները պարունակում են ածխաջրեր, նիկոտին, սպիտակուցներ, օրգանական թթուներ, եթերայուղեր, բուրավետ նյութեր, սերմերը՝ 36-39 % յուղ, որն օգտագործում են տեխնիկական նպատակներով։
Հայաստանում բավական զարգացած է ծխախոտի արտադրությունը։ Բայց միշտ պետք է հիշել, որ ծխելը վնասակար է առողջությանը։


== Աղբյուրներ ==
Հայկական Հանրագիտարան


== Ծանոթագրություններ ==


== Արտաքին հղումներ ==
Հակաթմրամոլային  քաղաքացիական դաշինք - Ծխախոտ
Բուդապեշտի տեխնոլոգիայի և տնտեսագիտության համալսարան

Բուխարեստի տեխնոլոգիայի և տնտեսագիտության համալսարան, (հունգ.՝ Budapesti Műszaki és Gazdaságtudományi Egyetem, կարճ` Műegyetem), հունգարերեն հապավումով՝ BME, անգլերեն հապավումով՝ BUTE, Հունգարիայի առանցքային նշանակություն ունեցող տեխնոլոգիական համալսարաններից է, համարվում է աշխարհի ամենահին տեխնոլոգիական ինստիտուտը։ Հիմնադրվել է 1782 թվականին։


== Պատմություն ==
ԲՏՏՀ համարվում է աշխարհի ամենահին տեխնոլոգիական ինստիտուտը, որն ունի համալսարանի վարկանիշ և ենթակառուցվածք։ Այն եվրոպայում համալսարանական մակարդակով ճարտարագետներ վերապատրաստող առաջին ինստիտուտն է։
Հիմնադրվել է 1782 թվականին կայսր Ժոզեֆ II-ի կողմից և անվանվել է լատ.՝ Institutum Geometrico-Hydrotechnicum (Երկրաչափություն և հիդրոտեխնիկայի ինստիտուտ)։
Համաձայն 2014 թվականի վեբոմետրիկսի արդյունքների համալսարանը աշխարհի 8000 համալսարանների շարքում զբաղեցնում է 359-րդ տեղը։
Համալսարանն ունի 1,100 ֆակուլտետային անդամներ։ 25 000 ուսանողների շուրջ 1/3 օտարերկրացիներ են 50 երկրներից։


== Ֆակուլտետներ ==
Ներկայումս համալսարանն ունի ութ ֆակուլտետ

Քաղաքացիական ճարտարագիտության ֆակուլտետ (1782 թ.)
Մեխանիկական ճարտարագիտության ֆակուլտետ (1871 թ.)
Ճարտարապետական ֆակուլտետ (1873 թ.)
Քիմիական տեխնոլագիայի և բիոտեխնոլոգիայի ֆակուլտետ (1873 թ.)
Էլեկտրական ճարտարագիտության և ինֆորմատիկայի ֆակուլտետ (1949 թ.)
Տրանսպորտային ճարտարագիտության ֆակուլտետ (1955 թ.)
Բնագիտական ֆակուլտետ (1998 թ.)
Տնտեսագիտության և սոցիալական գիտությունների ֆակուլտետ (1998 թ.)


== Տեղայնք ==

Համալսարանը գտնվում է Դանուբի աջ ափին Szabadság և Petőfi կամուրջների միջև ձգվում է դեպի Rákóczi կամուրջ։ Համալսարանն ունի երկար ու նեղ տարածք և համալսարանի մի ծայրից մյուսը հասնելու համար պահանջվում է 20 րոպե։


== Ծանոթագրություններ ==


== Արտաքին հղումներ ==
http://www.bme.hu Բուդապեշտի տեխնոլոգիայի և տնտեսագիտության համալսարան. պաշտոնական կայք
International Education Center Archived 2011-11-19 at the Wayback Machine.
Detailed history in English and in Hungarian Archived 2012-02-07 at the Wayback Machine.
Photo Gallery--A very large collection
Map of the university Archived 2012-11-06 at the Wayback Machine.
Education informations
Aerial photographs of the University
Մակոմեր

Մակոմեր (իտալ Macomer), Կոմունա Իտալիայում, գտնվում է Սարդինիա մարզի Նուորո գավառում։
Բնակչությունը 10991 մարդ՝ (2004 թ.), բնակչության խտությունը՝ 2091 մարդ/կմ², զբաղեցրած տարածքը՝ 122.58 կմ²։
Փոստային ինդեքս՝ 8015 , հեռախոսային կոդ՝ 0785։
Բուլաթլի

Բուլաթլի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ծրագրավորում

Ծրագրավորում, համակարգչային ծրագրի ստեղծման գործընթաց։
Ըստ Նիկլաուս Վիրտի հայտնի արտահայտության, «Ծրագրեր = ալգորիթմներ + տվյալների կառուցվածքներ»։ Այլ խոսքով, ծրագրավորման անմիջական խնդիրներն են ալգորիթմների և տվյալների կառուցվածքների ստեղծումը և կիրառումը։
Ավելի լայն իմաստով ծրագրավորումը հասկացվում է որպես ամբողջ գործունեություն, որը կապված է  աշխատանքային միջավայրում ծրագրերի ստեղծման ու պահպանման՝ 
ծրագրային ապահովման հետ։ Այստեղ մտնում են խնդրի վերլուծությունն ու ներկայացումը, ծրագրի նախագծումը, ալգորիթմների կառուցումը, տվյալների կառուցվածքային մշակումը, ծրագրի տեքստի գրառումը, ծրագրի կարգավորումն ու տեստավորումը, փաստաթղթավորումը, ուրվագծումը, վերջնական մշակումը։ 
Ծրագրավորումը հիմնվում է ծրագրավորման լեզուների օգտագործման վրա, որոնցով գրառվում են հրահանգները համակարգչի համար։
Ծրագրավորման միջավայրում տեքստային խմբագրիչը կարող է ունենալ հատուկ գործառնություն, այնպիսին, ինչպիսիք են անունների ինդեքսացումը, փաստաթղթերի պատկերումը, 
օգտագործողի ինտերֆեյսի վիզուալ ստեղծման միջոցները։ Տեքստային խմբագրիչի օգնությամբ ծրագրավորողը դուրս է բերում  ստեղծվող ծրագրի տեքստի հավաքակազմն ու խմբագրումը, որն անվանում են ելակետային կոդ։ Ծրագրավորման լեզուն որոշում է ելակոդի շարահյուսությունն ու նախասկզբնական իմաստաբանությունը։


== Պատմություն ==
Հին Հունաստանում անտիկիթերայի սարքն իր աշխատանքն ապահովող տարբեր չափերով ու կոնֆիգուրացիաներով ատամնանիվներ օգտագործող հաշվիչ էր։ Մինչ այժմ օգտագործվում է լուսնա-արեգակնային օրացույցներում։ Ալ-Ջազարին ստեղծել է այն 1206 թվականին։


== Ծրագրավորման լեզուներ ==

Ծրագրավորման լեզուներից են՝ Python-ը, Ջավան, ՋավաՍկրիպտը և այլն։
Ծրագրավորողի աշխատանքի մեծ մասը կապված է ելակետային կոդի գրառման, ծրագրերի՝ ծրագրավորման լեզուներից մեկով ծրագրի թեստավորման ու կարգավորման հետ։ Ծրագրերի ելակետային տեքստերն ու օգտագործվող ֆայլերը համարվում են հեղինակային իրավունքի օբյեկտներ, նրանց հեղինակների ու իրավապաշտպանների մտավոր սեփականությունը։
Ծրագրավորման տարբեր լեզուներ ապահովում են ծրագրավորման տարբեր ոճերի օգտագործումը։ Մասամբ ծրագրավորման արվեստը նրանում է, որ պետք է ընտրել տրված խնդրի լուծման համար առավել հարմար ծրագրավորման լեզուն։ Տարբեր լեզուներ ծրագրավորողից պահանջում են ալգորիթմն իրականացնելու դետալների նկատմամբ ուշադրության տարբեր մակարդակներ, որի արդյունքը հաճախ լինում է համաձայնությունը ծրագրավորողի և օգտվողի միջև։
Միակ լեզուն, որն ուղղակի իրագործում է ԷՀՄ-ը, մեքենայական լեզուն է, որը կոչվում է նաև մեքենայական կոդ և մեքենայական հրամանների լեզու։ Սկզբնապես բոլոր ծրագրերը գրվել են մեքենայական կոդով, սակայն այժմ գործնականորեն դա չի կատարվում։ Դրա փոխարեն ծրագրավորողները ելակետային կոդը գրում են ծրագրավորման այս կամ այն լեզվով, ապա, օգտագործելով կոմպիլյատորը, մեկ կամ մի քանի քայլերով փոխակերպում են մեքենայական կոդի։


== Գրականություն ==
Scientific Programming and Computer Architecture by Divakar Viswanath
Elements of Programming by Alexander Stepanov and Paul McJones
Иан Соммервилл. Инженерия программного обеспечения / Пер. с англ. — 6-е издание. — М.։ Вильямс, 2002. — 624 с.
Иан Грэхем. Объектно-ориентированные методы. Принципы и практика / Пер. с англ. — 3-е изд. — М.։ Вильямс, 2004. — 880 с.


== Ծանոթագրություններ ==


== Արտաքին հղումներ ==
Ռուբեն Մեսչյանի «Ծրագրավորման արվեստ» դասընթացը
Ջանիբեկ Հայրապետյան

Ջանիբեկ Սերոբի Հայրապետյան (հունիսի 19, 1982(1982-06-19), Զովունի, Նաիրիի շրջան, Հայկական ԽՍՀ, ԽՍՀՄ), հայ քաղաքական գործիչ,  ՀՀ ԱԺ 7-րդ գումարման պատգամավոր, Բարգավաճ Հայաստան կուսակցության անդամ, 2018 թվականի ազգային ժողովի արտահերթ ընտրություններում եղել է ԲՀԿ-ի ցուցակի 75-րդ համարը։


== Կրթություն ==
Ծնվել է 1982 թվականին Զովունի գյուղում։ 1989-1999 թվականներին սովորել և ավարտել է Զովունու միջնակարգ դպրոցը։ 1999 թվականին  ընդունվել է Հայաստանի պետական ագրարային համալսարան՝ «Փոխադրամիջոցների կազմակերպումը և կառավարումը տրանսպորտում, ՃՏ երթևեկության կազմակերպումը» բաժնում։ 2000-2002 թվականներին ծառայել է ազգային բանակում։ Այնուհետև ուսումը շարունակել և համատեղ աշխատել է «Մետաղամանեղեն» ԳՆ-ում որպես մեխանիկ։ 2007 թվականին ավարտել է ագրարային համալսարանի մագիստրատուրան՝ ստանալով ճարտարագետի որակավորում։


== Աշխատանքային գործունեություն ==
2007 թվականին աշխատել է «Մետաղամանեղեն» ԳՆ-ում որպես գլխավոր մեխանիկ, այնուհետև 2012 թվականից որպես փոխտնօրեն։ 2016 թվականի նոյեմբեր ամսից մինչև 2017 թվականի նոյեմբեր ամիսը աշխատել է Զովունի համայնքի ղեկավարի տեղակալի պաշտոնում։ 2017 թվականի դեկտեմբեր ամսից մինչև պատգամավորի պաշտոն ստանձնելը աշխատել է Եղվարդ համայնքի ղեկավարի տեղակալի պաշտոնում։
2018 թվականին  ՀՀ Ազգային ժողովի պատգամավոր է ընտրվել թիվ 10 ընտրական տարածքից Բարգավաճ Հայաստան կուսակցությունից։ ՀՀ Ազգային ժողովի Առողջապահության և սոցիալական հարցերի մշտական հանձնաժողովի անդամ է։


== Ընտանեկան կարգավիճակ ==
Ամուսնացած է, ունի երկու երեխա։


== Ծանոթագրություններ ==
Չեռնեշչինսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Չեռնեշչինսկի գյուղական խորհուրդ (այլ կիրառումներ)Չեռնեշչինսկի գյուղական խորհուրդ  (ուկրաիներեն՝ Чернещинська сільська рада), Ուկրաինայի Խարկովի մարզի Բորովսկի շրջանում։
2001 թվականի տվյալներով Չեռնեշչինսկի գյուղական խորհրդում բնակվում էր 781 մարդ։ Բնակավայրը զբաղեցնում է 41.87 կմ² տարածք։ Բնակչության խտությունը կազմում էր 18.65 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)